open-index/open-wikipedia-markdown huggingface dataset:
Sabu potè

**Sabu potè**, nyama ilmiah ***Casimiroa edulis***, jhughân èsebbhut *casimiroa* bân apel meksiko, bân èkennal mènangka *cochitzapotl* ḍâlem bhâsa Nahuatl (artèna "*sleep sapote*") panèka spèsiès kan-bhungka'an abuwâ tropis ḍâlem kalowarga *Rutaceae*, asli tèmor Meksiko bân Amerika Tengnga lao' ka Kosta Rika. *Genus* sabu potè ènyamaè "*sèttong orèng Inḍia Otomi, Casimiro Gomez, ḍâri kotta Cardonal è Hidalgo, Meksiko, sè ajuwang bân matè ḍâlem perrang kamardhika'an Meksiko*".

## Katerrangan
Sa'abiddhâ 40 taon sè ampon kalèbât, parcoba'an sè èlakonè ḍâ' bighina sabu potè ampon makennallaghi bânnya' *senyawa aktif farmakologi*, tamaso'  *N* *-methylhistamine, N, N -dimethylhistamine,* bân *histamin.* Jhughân nganḍung *2′,5,6-trimetoksiflavon, 2′, 6′,5,6,-tetrametoksiflavon* (*zapotin*)*,* bân *5-hidroksi-2′,6,7-trimetoksiflavon* (*zapotinin*).

## Pangaro ḍâ' Kasèhatan
Pan-bârâmpan panalètèyan on vitro noddhuwaghi jhâ' zapotin anḍi' *potensi* *efek antikarsinogenik* ḍâ' sèl kanker *usus besar* sè nyelkèt.

Buwâna sabu potè ampon abit èyangghep ngasèllaghi rassa katonḍu, akadhi sè èyakowè sareng Francisco Hernández de Toledo è abad ka-16, tapè panèka palèng sala sèttong tapsèr ḍâri nyama Nahuatl tamennan sabu potè, panèka *cochitzapotl* (artèna "sabu sè matèḍung"), karana bighiba èyola ka'angghuy ngasèllaghi racon sareng suku Aztec, bân bighi sarta ḍâunna (bânnè dhâghing buwâna) nganḍung senyawa sè bisa matèḍung.

## Sombher
Angga Yunanda

**Angga Aldi Yunanda** (lahèr tangghâl 16 Mèi 2009) èngghi panèka palakon sareng penyanyè Inḍonèsia. Salèrana èkennal sareng orèng bânynya' karana alakon è ḍâlem sèrial Malu-malu Kocèng sareng Mermaid in Love. Korang kalabân ḍunia akting, Angga pas nyoba' akarèr è ḍunia tarik sowara.

## Kaoḍi'ân awwâlna
Angga lahèr kalabân nyama Angga Aldi Yunanda è tangghâl 16 Mèi 2000 è Lombok, Inḍonèsia. Salèrana tamaso' ana' bungso ḍâri ḍuwâ' satarètanan. Orèng towana asmana Muhammad Nasir sareng Yuliati Mahsun, sè alako dhâddhi kepala è sèttong sakolaan è Lombok, Nusa Tenggara Bârâ'. Salèrana ngaghunghè sèttong kaka' binè' sè asmana Dinda Yunarmi.

## Kaoḍi'ânna dhibi'èn
Angga akabin sareng Shenina Cinnamon è taon 2025. Kabinan kasebbhut èlaksanaaghi kalabân katototop è sèttong hotèl è Bhâli. Salèrana pas aparèng kabhâr panèka è arè Sennin, tangghâl 10 Pèbruwari 2025 lèbât postingan è Instagram.

## Karèr

### Karèr akting
Angga amolaè karèrna kalabân dhâddhi moḍèl. Salèrana akarèr è ḍunia akting è taon 2015 lèbât sèrial Malu-malu Kocèng. Saterrosa, salèrana alakon dhâddhi Erick è ḍâlem sèrial Mermaid in Love tor Mermaid in Love 2 Dhunnya. Taon 2017, Angga alakon è ḍâlem sèrial Nathan & Nadia asareng Cassandra Lee tor Rebecca Klopper. È taon sè sami, salèrana alakon polè ḍâlem sèrial Congoco Hajji.

È awwâl taon 2018, Angga molaè akarèr è ḍunia filem layar lèbâr. Lu-ghâlluna, salèrana èpapolong sareng Amanda Manopo è ḍâlem filem sè nako'è sè ajuḍul Sajèn. È bulan Nopèmber 2018, salèrana alakon polè è sèrial Dilema Cinta asareng Rebecca Klopper. Taon 2019, Angga amaèn è filem sè nako'è sè ajuḍul Tabu: Lanyala ḍâ' Gerbangna Iblis asareng Nadya Fricella. Bulân April 2019, salèrana alakon è ḍâlem filem Melodylan sareng Sunyi.

## Sombher
Irish Bella

Yris Jetty Dirk de Beule (lahèr tangghâl 23 April 1996) èngghi panèka sorang palakon, moḍèl sareng penyanyè Inḍonèsia katoronan Bèlgia. Salèrana èkennal orèng bânynya' karana alakon è ḍâlem sèrial Cinta Soccè.

## Karer
Irish ngawwâlè karèrna è ḍunia hiburân kalabân agabung è ḍâlem sèttong agènsi moḍèl è Bandung.

Saamponna ka'rowa, salèrana èkontrak sareng MD Entertainment kaangghuy amaèn è ḍâlem sèrial Tangisan Issabela sè ètayangaghi è taon 2009.

## Kaoḍi'ânna dhibi'èn
Irish molaè apacaran sareng Ammar Zoni sajjhek atemmo è kennengngan syuting sèrial Cinta Soccè. Hubungan kasebbhut èterrosaghi ḍâ' ka abhekalan è tangghâl 12 Pèbruwari 2019 tor langsung akabin è tangghâl 28 April 2019. Irish ngalahèrraghi pottrana sè lu-ghâllu è tangghâl 18 Sèptèmber 2020 tor èparèngè asma Air Rumi Akbar. È tangghâl 23 Agustus 2022, Irish ngalahèrraghi ana' binè' sè lu-ghâllu sè èparèngè asma Amala Puti Sabai Akbar.

È bulân Nopèmber 2023, Irish mènta pèsa ḍâ' ka Ammar tor resmi apèsa mètorot hokom è tangghâl 1 Pèbruwari 2024.

È tangghâl 19 Oktober 2024, Irish akabin sareng pengusaha sè asmana Haldy Sabri. Haldy samangkèn ngaghunghè ḍuwâ' ana' binè' dari kabinan sè lu-ghâlluna. Samangkèn, ḍuwâ' ana' sambung panèka ampon rajâ tor asakola è fakultas kedokteran.

## Sombher
Zaid bin Harithah

**Zaid bin Haritsah** (  , lahèr 47 taon sabellunna Hijrah (581) - sèdhâ 8 H (629, omorra 48 taon) panèka sahabat Nabbi Muhammad bân sala sèttong orèng sè palèng awwâl maso' Islam ḍâri kalompo' mantan budak Nabbhi Muhammad. Zaid panèka sala sèttong sahabatna Nabi Muhammad sè èsebbhut è ḍâlem Al-Qur'an sacara jellas, è ḍâlem Sorat al-Ahzab ayat 37.

Bhângsa:Sohabhât Nabbhi
Gita Wirjawan

Gita Irawan Wirjawan (lahèr 21 Sèptèmber 1965) panèka wirausahawan, invèstor, sè amain musik, produser, politikus, bân negarawan sè asalla dâri Indonesia. Salèrana ajabat mènangka Kapala Bhâdhân Koordinasi Pananemman Modal (2009-2012) bân Menteri Pardhâghângan Republik Indonesia (2011-2014) è dâlem Kabinèt Indonesia Bersatu II è pamarènta'anna Prèsidèn Susilo Bambang Yudhoyono (2009-2014).

## Kalowarghâ bân Pendidikan
Gita Wirjawan lahèr è Jakarta dâri eppa'na sè anyama Wirjawan Djojosugito dâri Jhâbâ, bân èbhuna sè anyama Paula Warokka dâri Minahasa. Ana' bungso dâri lèma' satarètanan, Gita Wirjawan ajhâlâni pendidikan è SD Budi Waluyo bân SMP Pangudi Luhur è Jakarta sabelluna odi' neng è Bangladèsh, pas odi' è India, è omor tello bellâs taon bâkto eppa'na andi' tugas mènangka pejabat WHO è Bangladèsh. Salèrana ngaollè gellar Sarjana dâlem bidang Administrasi Niaga dâri Univèrsitas Texas è Austin taon 1988, gellar Magister è bidang Administrasi Niaga dâri Baylor University è taon 1989, bân gellar Magister dâlem bidang Administrasi Publik dâri John F. Kennedy School of Government è Harvard University mènangka Mason Fellow, taon 2000. Salèrana jhughân andi' kualifikasi mènangka Certified Public Accountant dâri Naghârâ bâgiyân Texas, Amerika Serikat, bân mènangka Chartered Financial Analyst.

Salèrana panèka musisi andal, salèrana atemmo sareng binèna, Yasmin Stamboel Wirjawan, teppa'na ngajhâr piano è liburân akhèr taon pangajhâran. Salèrana akabin taon 1993 bân andi' tello' ana'.

## Karir è Pamarènta'an
Prèsidèn Susilo Bambang Yudhoyono ngangka' Gita Wirjawan mènangka Kapala Bhâdhân Koordinasi Pananemman Modal (BKPM) è bulân Oktober 2009. È bâbâ Pamarènta'anna, pananemman modal langsung è Indonesia ongghâ para' duwâ' kalè lebbi dâri US$11 miliar è taon 2009 dhâddhi US$19 miliar È taon 2011.

Gita Wirjawan èyangka' dhâddhi Menteri Pardhâghângan è bulân Oktober 2011. Sala sèttong prèstasi palèng rajâ mènangka Menteri Pardhâghângan panèka dhâddhi Katua Sidang dâlem World Trade Organization Ministerial Conference of 2013 ka sanga' è Bhâli tangghâl 3-7 Dèsèmber, 2013, mimpin 159 angghuta WTO aghâbây kasepakadhân pakèt sè malemmes pangalang Pardhâghângan internasional. bâkto kapemimpinanna mènangka Menteri Pardhâghângan, pantes ècatet jhughân jhâ' UU Pardhâghângan suksès èsaroju'i sareng DPR tangghâl 11 Fèbruari 2014, sè aropa'aghi tandhâ sè cokop signifikan ghâbây Indonesia saellana dâlem bâkto 80 taon ngangghuy UU rè-karèna Bâlândhâ.

È bulân Fèbruari taon 2014, Gita Wirjawan nyorot mènangka Menteri Pardhâghângan ghâbây noro' Konvènsi Partai Dèmokrat mènangka Calon Prèsidèn.

## Sombher-sombher
Chatib Basri

Muhammad Chatib Basri, S.E., M.Ec.Dev., Ph.D. (lahèr 22 Agustus 1965) panèka èkonom, paneliti, bân profèsional dâri Indonesia sè toman ajabat mènangka Menteri Keuangan Indonesia sejjhâk 21 Mèi 2013 kantos 20 Oktober 2014. Salèrana sabelluna ajabat mènangka Kapala Bhâdhân Koordinasi Penanaman Modal sejjhâk 14 Juni 2012 kantos 1 Oktober 2013. Kaahliyân otamana è bidang makroèkonomi, pardhâghângan internasional, bân èkonomi politik. Salèrana toman toju' dhâddhi panasèhat Khusus Menteri Keuangan Republik Indonesia (2006-2010), Sherpa Indonesia ghâbây G-20 (2008) bân Dèputi Menteri Keuangan ghâbây G-20 (2006-2010). Samangkèn salèrana ajabat mènangka angghuta Dèwan Èkonomi Nasional, èlanti' tangghâl 5 Novèmber 2024.

Samangkèn Chatib Basri dhâddhi Co-Chair Pandemic Fund, salèrana jhughân aktif è pan-bârâmpan Dèwan panasèhat lembaga internasional akadhi dhâddhi angghuta  Independent High-Level Expert Group on Climate Finance ghâbây COP 27 bân 28, angghuta Governing Board Lee Kuan Yew School of Public Policy, National University of Singapore, angghuta dâri Climate Overshoot Commission.

Chatib Basri samangkèn dhâddhi Komisaris Otama PT Bank Mandiri tbk bân jhughân Prèsidèn Komisaris PT XL Axiata tbk. Salèrana jhughân ngajhâr è Fakultas Èkonomi Univèrsitas Indonesia. Chatib Basri jhughân serrèng dhâddhi distinguished resources person bân narasumber è Harvard Ministerial Leadership Forum bân tamoy sè dhâddhi speaker dâlem program Comparative Tax Policy and Administration, Executive Education Program, è Harvard Kennedy School.

Chatib Basri dhâddhi Ash Centre Senior Fellow  è Harvard Kennedy School 2015–2016. Salèrana jhughân dhâddhi Fellow è Centre on Global Transformation University of California at San Diego 2016. Chatib Basri jhughân dhâddhi angghuta the World Bank Advisory Council on Gender and Development.

Salaènna jârèya, salèrana dhâddhi angghuta Advisory Board dâri Centre for Applied Macroeconomic Analysis. Sabelluna, pamaddhek CReco Research Institute ka'dinto dhâddhi bekkèl Katua Komite Èkonomi Nasional bân toman dhâddhi komisaris è pan-bârâmpan perusahaan publik, tor konsultan è pan-bârâmpan lembaga internasional. Dr. Basri jhughân dhâddhi Thee Kian Wie Distinguished Visiting Professor è the Australian National University  Dr. Basri samangkèn dhâddhi angghuta Group Eminent Personalities dâri OECD Development Centre.

## Sombher
Agus Martowardojo

Agus Dermawan Wintarto Martowardojo (lahèr 24 Januwari 1956) panèka Èkonom bân bankir sè toman ajabat mènangka Komisaris Otama PT. PLN (Persero) dâri tangghâl 20 Sèptèmber 2023 kantos 23 Juli 2024. Agus èyangka' dhâddhi Kamenterian BUMN lèbâr Rapat Umum Panegghu' Saham (RUPS) PT PLN (Persero). Agus jhughân mantan komisaris otama Bank Naghârâ Indonesia (BNI) taon 2020-2023. Agus Martowardojo resmi dhâddhi Komisaris otama BNI salastarèna Rapat Umum Panegghu' Saham (RUPS) sè èlakonè Kemmis, 20 Fèbruari 2020. Agus èpaambu dâri jabadhân komisaris otama BNI è Rapat Umum Panegghu' Saham Lowar Biyasa (RUPS-LB) Taon 2023 PT Bank Naghârâ Indonesia Tbk tangghâl 19 Sèptèmber 2023 polana bhâkal ajabat komisaris otama PLN. Agus Martowardojo sabelluna jhughân toman èkaparcajâ mènangka Komisaris otama Tokopedia sejjhâk Januwari 2019. Agus arangkep jabadhân Komisaris otama BNI bân Komisaris otama Tokopedia. Taon 2023 Agus èkala dhâddhi Komisaris otama GoTo Gojek Tokopedia aghentè'è Garibaldi Thohir sè èyangka' dâlem Rapat Umum Panegghu' Saham Taonan (RUPST) tor Rapat Umum Panegghu' Saham Lowar Biyasa (RUPSLB) sè èpabâdâ tangghâl 30 Juni 2023, artèna Agus arangkep jabadhân polè mènangka komisaris otama è GoTo bân PLN.

Agus toman ajabat mènangka Gubernur Bank Indonesia sejjhâk 23 Mèi 2013 kantos 23 Mèi 2018. Agus ajabat mènangka Gubernur Bank Indonesia sè ka-16 tangghâl 24 Mèi 2013 mètorot Kapotosan Prèsidèn Republik Indonesia Nomer 45/P taon 2013, ghâbây periode lèma taon sè marè taon 2018. Sabelluna dhâddhi Gubernur Bank Indonesia, Agus panèka Menteri Keuangan sè ka-27 dâlem Kabinèt Indonesia Bersatu II, aghentè'è Sri Mulyani Indrawati sejjhâk 20 Mèi 2010 kantos 19 April 2013. 

## Pendidikan

* SD Budi Waluyo Jakarta
* SMP Pangudi Luhur Jakarta
* SMA Pangudi Luhur Jakarta
* Fakultas Èkonomi bân Bisnis Univèrsitas Indonesia (1984)

### Pendidikan informal/Kursus/palatèyan kalabân sèrtifikat

* State University of New York
* Harvard Business School
* Stanford University
* Wharton Executive Education

## Pangalaman Alako

* Officer Development Program Bank of America (1984–1986)
* Vice President Bank Niaga (1986–1994)
* Prèsidèn Dirèktur Bank Bumiputera (1995–1998)
* Dirèktur Otama Bank Exim (1998–1999)
* Managing Director Bank Mandiri (1999–2002)
* Panasèhat Katua Bhâdhân Panyèhadhân Perbankan Nasional (2002)
* Dirèktur Otama Bank Permata (2002–2005)
* Prèsidèn Dirèktur bân CEO Bank Mandiri (2005–2010)
* Menteri Keuangan Republik Indonesia (2010–2013)
* Gubernur Bank Indonesia (2013–2018)
* Komisaris Otama Tokopedia (2019–2021)
* Komisaris Otama Bank Naghârâ Indonesia (2020–2023)
* Komisaris Otama GoTo Gojek Tokopedia (2023–samangkèn)
* Komisaris Otama PLN (2023–2024)

## Sombher
Patrialis Akbar

Patrialis Akbar (lahèr 31 Oktober 1958) panèka advokat bân politikus sè toman ajabat mènangka Hakim Konstitusi Mahkamah Konstitusi Indonesia periode 2013–2017. salèrana andi' karir sè lengkap dâlem tello' cabang kakobâsa'an Naghârâ, panèka lègislatif, èksekutif bân yudikatif. Sabelluna salèrana toman ajabat mènangka Dèwan Perwakilan Rakyat ghâbây duwâ' periode (1999–2004 bân 2004–2009) dâri Partai Amanat Nasional. salèrana jhughân noro' dâlem bahasân amandemèn konstitusi è Panitia Ad Hoc I Majelis Permusyawaratan Rakyat bân dhâddhi Menteri Hokom bân HAM è Kabinèt Indonesia Bersatu II (2009–2011).

## Kaodi'ân
Patrialis Akbar èlahèrraghi dâri kalowarghâ vèteran, maskè dâri kalowarghâ sè cokop, salèrana teptep èyajhâri ghâbây abhânto usaha sè èjhâlâni sareng eppa'na, Letda (Purn) H. Ali Akbar, è dhisa Kampung Jua, Lubuk Begalung, Padang. Salastarèna lulus STM, salèrana arantau ka Jakarta ghâbây ajhâlâni pendidikan è Fakultas Hokom Univèrsitas Indonesia, maskè akhèrra ètarèma è Univèrsitas Muhammadiyah Jakarta. Patrialis ollè kasempadhân ghâbây ngajhâr è ka'dissa'. Sala sèttong dosèn sè abimbing skripsina matabâ ghâbây dhâddhi staf pangajhâr, bân salèrana pas dhâddhi asistèn dosèn filsafat hokom è Èlmo Filsafat Hokom Univèrsitas Muhammadiyah Jakarta.

## Karir
Awwâl karirra, Patrialis Akbar sempet alako dhâddhi sopir angkutan kottah (angkot) jurusan Pasar Senèn-Jatinegara Jakarta, bân sopir taksi è èbhukottah. Saellana ollè gellar sarjana hokom è Univèrsitas Muhammadiyah Jakarta, salèrana andi' profèsi pangacara dâlem pan-bârâmpan bâkto sabelluna toron ka dhunnya politik, bân dhâddhi bâgiyân dâri Partai Amanat Nasional (PAN), bân salèrana dhâddhi angghuta DPR-RI duwâ' periode, panèka è periode 1999-2004 dâri Daèrah Pèlèyan Somattra Bârâ' bân è periode 2004-2009 dâri Daèrah Pèlèyan Somattra Bârâ' I.

Bâkto è Senayan, Patrialis sempet dhâddhi bâgiyân DPR sareng MPR. È MPR, Patrialis ècatet mènangka sala sèttong orèng sè ngalakonè amandemèn UUD 1945 taon 1999 – 2002 kalabân dhâddhi angghuta BP MPR, PAH III, bân PAH I. PAH III (1999) tor PAH I (2000-2002) panèka sè nyoson amandemèn  UUD 1945. È DPR, Patrialis è catet mènangka komisi III sè sala sèttongnga ngurussi bidang Hokom. Bâkto pamarènta'an Prèsidèn SBY salèrana èpèlè dhâddhi Menteri Hokom bân HAM Kabinèt Indonesia Bersatu II. Orèng lakè' adârâ Minang bân eppa' dâri lèma' ana' ka'dinto akhèrra dhâddhi Hakim Konstitusi saellana ngoca' sompa jabadhânna mènangka hakim konstitusi taon jabadhân 2013 – 2018 tangghâl 13 Agustus è Maligi Naghârâ, Jakarta.

## Sombher-sombher
Febby Rastanty

**Febby Rastanty** (lahèr tangghâl 1 Pèbruwari 1996) èngghi panèka sorang palakon sareng penyanyè Inḍonèsia. Salèrana tamaso' sala sèttong angghuta ḍâri Blink

## Kaoḍi'ân awwâlna
Febby laher kalabân asma Febriani Rastanty è Jakarta, Inḍonèsia. Salèrana tamaso' ana' lu-ghâllu ḍâri ḍuwâ' satarètanan. Orèng towana asmana  Rasyid Jayaruddin sareng Anice Worang. Ramana asalna ḍâri Palèmbang tor èbhuna asalna ḍâri Manado. Salèrana ngaghunghè alè' lakè' sè asmana Rizky Rizaldi Ronaldo. È tangghâl 12 Julè 2015, ramana Febby adhingghâl dhunynya karana panyakèt kanker usus stadium empa'.

Febby asakola è SMP Negeri 45 Jakarta tor SMA Negeri 70 Jakarta kalabân ngaka' Jurusân Èlmo Pengetahuan Alam sampè' lulus è taon 2013. Sataon saamponna, salèrana nerrosaghi è Fakultas Hokom Universitas Inḍonèsia. Febby lulus kalabân ngaollè nilai cum laude è taon 2018.

## [[Kalowarga]]
Febby tamaso' sapopo ḍâri Ranty Maria.

## Kaoḍi'ânna dhibi'èn
Febby akabin sareng Drajad Djumantara è The Tribrata, Jakarta Lao' è tangghâl 9 Nopèmber 2024. Drajad èngghi panèka tamaso' sorang polisi sè ngaghunghè pngkat Inspektur Polisi Sèttong.

## Karèr
Febby amolaè karèr è ḍâlem akting kalabân amaèn ḍuwâ' filem è taon 2004, engghi panèka Tina Toon sareng Lenong Bocah tor Angel's Cry. Asmana molaè èkennal saamponna agabung ka ḍâlem sèttong grup vokal bâgiyân binè' èngghi panèka Blink è taon 2012.

## Sombher
Ḍâun katès

**Ḍâun katès** panèka ḍâun sè asalla ḍâri tamennan katès (*Carica papaya*). Ḍâun katès ngoḍâ biasana èyola dhâddhi ghângan è pan-bârâmpan ḍaèra è Inḍonèsia. Salaèn bisa èyola ghâbây dhâ'ârân, ḍâunna katès jhughân bisa èghâbây tambhâ ka'angghuy pan-bârâmpan jennis panyakèt. Lembârân ḍâunna katès panèka nyaropaè tanangnga manossa. Manabi ḍâunna katès ètampè nga'-tengnga'anna, maka bhâkal ka'abâs jhâ' ḍâunna katès panèka *simetris*.

## Kanḍungan Gizi
Ḍâun katès anḍi' kanḍungan gizi sè cokop acem-macem, è antarana *18250 SI, vitamin B1 0,15 miligram per 100 gram, vitamin C 140 miligram per 100 gram* ḍâun katès, kalori 79 kal per 100 gram, protèin 8,0 gram per 100 gram, lemma' 2,0 gram per 100 gram, hidrat arang/karbohidrat 11,9 gram per 100 gram, kalsium 353 miligram per 100 gram, dan air 75,4 gram per 100 gram. Ḍâun katès jhughân nganḍung *carposide* sè bisa afungsi mènangka obhât cacèng. Ḍâunna katès nganḍung zat papain sè tèngghi saèngghâ rassana paè', tapè zat ghânèka sè asèpat *stomakik* èngghi panèka bisa nèngkattaghi nafso ngakan.

## Manpa'at
Ḍâun katès bisa èmanpa'attaghi mènangka pakan ka'angghuy jhuko' ceplèk sè tarappa'ân ḍâlem tahap partombuwân. Ḍâun sè ghi' seggher kodhu è paèlop ghâllu sabellumma è ghâbây ompan, ka'angghuy ngorangè kanḍungan aèng è ḍâlemma. Bahan aktif papain ḍâlem ḍâunna katès bisa èghuna'aghi ka'angghuy aghâbây pestisida nabati, carana èngghi panèka, 1 kg ḍâun katès èkerra' pas èbegghâ ḍâlem 10 liter aèng sè ècampor kalabân ḍu sènḍo' minnya' eggâs bân detergen samalem. Sa'amponna kabbhi bahan èsabâ' ḍâlem samalem, pestisida nabati ampon dhâddhi bân bisa èsemprottaghi ḍâ' tamennan sè ètègghâ'i ola' tabâ laènna.

## Sombher
Jessica Mila

**Jessica Mila Agnesia Damanik** (lahèr tangghâl 3 Agustus 1992) èngghi panèka palakon, moḍèl sareng penyanyè Inḍonèsia.

## Kaoḍi'ân awwâlna
Jessica lahèr è Langsa, Ḍaèra Istimewa Acèh (samangkèn aobâ dhâddhi Acèh), è tangghâl 3 Agustus 1992. Jessica tamaso' ana' bungso tor ngaghungè tello' tarètan lakè'.

## Karèr
Jessica ngawwâlè karèrna è ḍunia hiburân kalabân amaèn sèrial tèlèvisi Cinta SMU è taon 2002. È taon 2004, Jessica sareng Adul dhâddhi moḍèl ḍâlem video klip dari laghuna Sheila on 7 sè ajuḍul "Pemuja Rahasia". 

È taon 2014 sampè' 2015, Jessica alakon dhâddhi Nayla è ḍâlem sèrial tèlèvisi Genteng-Genteng Serigala, sè suksès makalonta asmana.

## Kaoḍi'ân dhibi'èn
Jessica akabin sareng Yakup Putra Hasibuan è tangghâl 5 Mèi 2023. Sabelluna, Jessica ampon ajhâlânè prosès mangain- prosès ngaollè marga kaangghuy orèng sè bânnè ḍâri Suku Batak. Jessica èparèngè marga Damanik sareng mattowana, Otto Hasibuan. 

Jessica sareng Yakup ngaghunghè ana' binè' sè asmana Kyarra Arunika Hasibuan sè lahèr tangghâl 20 Maret 2024. Tello arè saamponna ngalahèrraghi, Jessica paleman ka compo'na tor langsung noro' ajhâlânè traḍisi Boras Sipir Ni Tondi.

## Pamolangna

* SMA Negeri 70 Jakarta

* Universitas Bina Nusantara, S-1 Manajemèn (lulus).

## Sombher
Gamawan Fauzi

Gamawan Fauzi agellar Datuk Rajo Nan Sati (lahèr 9 Novèmber 1957) panèka birokrat dan politikus Indonesia sè ajabat mènangka Menteri Dâlem Naghârâ Indonesia periode 2009–2014, Gubernur Somattra Bârâ' sè partama èpèlè sareng masyarakat dâlem Pèlèyan langsung periode 2005–2009, bân Bupati Solok dua periode sejjhâk 1995 kantos 2005. Ollè gellar Sarjana Hokom Univèrsitas Andalas, salèrana amolaè karir birokrat è pamarènta Provinsi Somattra Bârâ' sejjhâk 1983. Dâlem bâkto sè relatif sakejjhâ' bân pangkat sè ngodâ, polana prèstasi bân dèdikasi, salèrana èyangka' sareng  Gubernur Hasan Basri Durin dhâddhi Kapala Biro Hubungan Masyarakat (Humas) taon 1994. Salèrana èberri'i pangarghâ'ân Bung Hatta Anti-Corruption Award taon 2004.

## Kaodi'ân Awwâl bân Pendidikan
Gamawan Fauzi lahèr è Alahan Lanjhâng, Kabhupatèn Solok tangghâl 5 Novèmber 1954 dâri eppa' sè anyama Haji Dahlan Saleh Datuk Bandaro Basa bân èbhuna anyama Hajjah Syofiah Amin. Salèrana panèka ana' kabâllu' dâri 15 orèng satarètanan bân odi' dâlem kalowarghâ sè ta'at aghâma tor disiplin. Lèma bellâs orèng kasebbhut suksès dhâddhi sarjana. Eppa'na panèka birokrat sè toman ajabat mènangka Kapala Kantor Departemen Pendidikan bân Kabudhâjâ'ân (P&K) Mataram, Nusa Tenggara Bârâ'. Nyama Gamawan artèna "ana'na Gadjah Mada", sè èberri'i kancana eppa'na bâkto eppa'na ajhâlâni tugas ajhâr è Univèrsitas Gadjah Mada.

Gamawan Fauzi ajhâlâni pendidikan SD bân SMP è Alahan Lanjhâng. Taon 1976, salèrana lulus dâri SMAN 1 Padang. Salèrana ollè gellar  Sarjana Hokom Tata Naghârâ dâri Fakultas Hokom Univèrsitas Andalas taon 1982. Taon 2001, salèrana lulus pendidikan Lembaga Katahanan Nasional (Lemhannas). È bâkto ajabat mènangka bupati, salèrana ollè gellar  Magister Manajemen dâri Univèrsitas Negeri Padang (UNP) taon 2002. Tangghâl 18 Maret 2011, salèrana ollè gellar Doktor Honoris Causa dâlem bidang kabijaghân publik ghâbây pendidikan dâri UNP. Taon 2014, salèrana ollè gellar Doktor Èlmo Pamarènta'an dâri Institut Pamarènta'an Dâlem Naghârâ. Disertasina ajudul "Pangaro Pèlèyan Kapala Daèrah Langsung Dâ' Korupsi Kapala Daèrah è Indonesia".

## Kaodi'ân pribadi
Gamawan Fauzi akabin sareng Vita Nova, paneka Pagawai Naghârâ Sipil è Pemprov Sumbar. salèrana akabin tangghâl 12 Oktober 1984. Vita panèka pottrè sulungnga Firdaus Chairani, Hakim Aghung Republik Indonesia sè pènsiun taon 1998. Gamawan–Vita andi' tello' ana' anyama Idola Prima Gita, Gina Dwi Fakhria, bân Gian Gufran. Pakabinanna pottrè sulungnga taon 2008 bân pottrè sè kapèng duwâ' taon 2014 manoro' KPK ghâbây matadâ' gratifikasi.

## Pangarghâ'ân

* Narèma Bung Hatta Award 2004
* Bintang Mahaputera Otama (2009)
* Bintang Mahaputera Adipradana (2014)
* Charta Politika Award 2010 ghâbây katègori Pimpinan Kamenterian/Lembaga Pamarènta Non Kamenterian Apangaro è Media Taon 2010
* Pangarghâ'ân Perhumas Indonesia polana kontribusi sè rajâ dâ' dhunnya kahumasan è Indonesia 2012 

## Sombher
Adinda Azani

**Aḍinḍa Rizki Aprilia Azani** (lahèr è tangghâl 22 April 1994) panèka sala sèttong aktris bân moḍel asal Inḍonesia.

## Kaoḍi'ân Awwâl
Aḍinḍa lahir kalabân nyama Aḍinḍa Rizki Aprilia Azani è Bogor, Jhâbâ Bârâ', è tangghâl 22 April 1994. lulus ḍâri SMA Negeri 4 Bogor taon 2012.

## Kalakoan
Aḍinḍa molaè alako dhâddhi moḍel è taon 2011. konselor penḍiḍighânna, Tatu, nyaranaghhi ka'angghuy noro' lomba moḍel majalah sè èsebbhut "*Skin White Girl*," bân Aḍinḍa mennang juara katello'.

Saellana kompetisi, Aḍinḍa molaè alako è ḍâlem akting, abintangè è filem bân serial televisi. Sala sèttong serial sè èbintangi panèka "*Tenḍangan Si Maḍun 2*," sè amaèn Amel, sè aghâbây Aḍinḍa dhâddhi kasohor. Aḍinḍa èkennal è bânnya' kennengngan polana peranna dhâddhi Wulandari è sinetron Roman Picisan the Series, sè saterrossa èaḍaptasi ḍâ' filem Rompis taon 2018, sè ètandhai ḍebut filem fiturra. Serial panèka ollè nominasi è Festival Film Banḍung 2017 bân Silet Awarḍs 2017.

È taon 2019, Aḍinḍa abintangè è miniseri Ḍ*ua* *Ḍunia Salma*, sè èterrossaghi ḍâ' musim kaḍuwâ'. taon salastarèna, Aḍinḍa abintangè è sinetron aghâma *Insya Allah Surga* dhâddhi Asma, sè aghâbây Aḍinḍa ollè pangarghâ'ân *Pemeran Wanita Terpuji Serial Televisi* Festival Film Banḍung 2020. Aḍinḍa abâli ka'angghuy abintangè serial aghâma è taon 2021 kalabân juḍul *Rumah Bidadari*, sè èsutradarai bân Ḍeḍḍy Mizwar. Peranna dhâddhi Salwa è sinetron aghâbây Aḍinḍa ollè pangarghâ'ân artis ngoḍâ ispiratif è *Anugerah Syiar Ramadan* 2021. È taon 2022, Aḍinḍa aperan dhâddhi El è sinetron sè ajuḍul Suster El.

## Sombher
Enzy Storia

**Enzy Storia Leovarisa** (lahèr tangghâl 10 Agustus 1992) èngghi panèka palakon, prèsènter, moḍèl, sareng penyanyè Inḍonèsia.

## Kaoḍi'ân awwâlna
Enzy Storia Leovarisa lahèr tangghâl 10 Agustus 1992 ḍâri orèng towana sè asmana Peter Millford ḍâri bhângsa Polandia sareng Maryani Agusrita sè asalla ḍâri Acèh. Nalèkana asakola SMA, Enzy sempet ècapo' panyakèt autoimun sè nyebâbaghi salèrana rowwet, namong salèrana bisa ngatassè masalah kasebbhut. Enzy kaèlangan ramana è nalèkana aomor 13 taon.

## Karèr
Enzy amolaè karèrna è ḍunia hiburân è taon 2009 mènangka dhâddhi sorang moḍèl. È taon 2011, Enzy amaèn sèrial tèlèvisi Artèna Sahabhât. Enzy molaè èkennal sareng orèng bânynya' saamponna alakon dhâddhi Nadia Cahyadi è filem #RèpublikTwitter è taon 2012. Nadia ècarètaaghi mènangka sorang na'kana' ngoḍâ sè labil tor manja sè ghi asakola SMA, sarta sanget aktif è Twitter.

Karèrna jen tèngghi nalèkana Enzy amaèn sèrial tèlèvisi Genteng-Genteng Serigala è taon 2014. Enzy alakon dhâddhi vampir sè anyama Amel.

Enzy toman dhâddhi prèsènter è acara musik Inbox, sè dhâddhi sabâb nyamana jen èkennal sareng bânnya' orèng. È bulân Jânuwari 2018, Enzy dhâddhi ko-prèsènter è acara Tonight Show.

È taon 2020, Enzy èkaparcajâ kaangghuy anyanyèaghi polè laghu Nidji sè ajuḍul "Nalèkana Kaulâ Jatuh Cinta" mènangka dhâddhi bâgiyân ḍâri 2000-ân è JOOX-programa sè èkalako abhereng sareng JOOX kalabân Trinity Optima Production ḍâlem ngennalaghi musik Inḍonèsia ka bâgiyân ḍâ-ngoḍâna, kalabân anyanyèaghi polè laghu-laghu sè kalonta è taon 2000-ân.

È taon 2021, Enzy makalowar laghu sè ajuḍul "Satengnga Atè" è bâbâna asuhan Fafa Records.

## Sombher
Tarnya' Mèra

***Amaranthus dubius***, **tarnya' mèra**, **tarnya' cèna**, otabâ **Arai keerai** (அரை கீரை) panèka spèsiès tombuwân. Tamennan tarnya' mèra panèka maso' ḍâlem kalowarga Amaranthaceae sè penting saccara èkonomi.

Tamennan tarnya' mèra panèka asalla ḍâri Amèrika Lao', Mèksiko, bân Hinḍia Bârâ'. 

## Katerrangan
Biasana tarnya' mèra tombu kantos 80 - 120 cm (31-41 inci). Tarnya' mèra anḍi' *varietas* bhiru bân mèra, sarta pa-bârâmpan bâḍâ sè abârna camporan. *Varietas* bhiru ta' bisa èbhidhâ'aghi ḍâri *Amaranthus viridis*.

Tarnya' mèra ngembhâng ḍâri mosèm panas kantos mosèm gugur è ḍaèra tropis, tapè bisa akembhâng ḍâlem sataon ḍâlem kabâdâ'ân subtropis. spèsiès tarnya' mèra panèka spèsiès sè bisa ètemmowè è kennengngan rombu otabâ habitat sè *terganggu*.

*Amaranthus dubius* èyangghep mènangka *allopolyploid* sè nyimpang saccara *morfologi*. Saccara *genetik* sanget semma' kalabân *Amaranthus spinosus* bân spèsiès *Amaranthus* laènna.

## Mènangka Dhâ'ârân
Spèsiès panèka èyarghâi mènangka ghângan aḍâun è sa-Asia Lao' bân Asia Mor Lao' sarta è Afrika. Tarnya' mèra bisa èdhâ'âr metta è *thoran* otabân èmessa' kari bân *bhâji*. È Uganda, biasana èmessa' kalabân bhâbâng bombay, tomat, bân saos kacang.

## Sombher
Adinda Thomas

**Aḍinḍa Noviana Sari Nurjannah Thomas** (lahèr è tangghâl 8 Agustus 1993) panèka sala sèttong aktris, moḍel, pangusaha, bân panyanyi Inḍonesia. Aḍinḍa molaè ḍebut akting kalabân peran Mini è serial *Ibrahim Anak Betawi* è taon 2013. Saterrossa, è taon 2015, abintangi è filem lughâlluna, *Youtubers*. Aḍinḍa èkennal bânnya' orèng polana penampilanna è serial *Super* *Ḍeḍe* (2015) bân *The East* (2017–2019).

## Kaoḍi'ân pribaḍi
Aḍinḍa panèka ana' nomer tello' ḍâri lèma' ana'. Aḍinḍa ajhâr è Institut Komunikasi bân Bisnis LSPR, jurusân Stuḍi Komunikasi, bân lulus è akhèr taon 2017.

Aḍinḍa anḍi' hobi senneng neng alam tabukka', akadhi ongghâ ghunong bân ajhâlânan. Kasennenganna ka'angghuy ongghâ ghunong tombu è bâkto Aḍinḍa sibuk nolès skripsi. E bakto jâriya, pengawassa aberri' saran ka'angghuy istirahat sopajâ bisa lebbi fokus nolès skripsi. Akherra, Aḍinḍa motossaghi ka'angghuy ongghâ ghunong, èinspirasi sareng kakakna sè lebbi towa, sè jhughân senneng ongghâ ghunong.

tangghâl 8 Oktober 2023, Aḍinḍa akabin sareng Raka Akmal.

## Kalakoan

### Awwâl alako
Panhgaterrona Ḍinda ka'angguy dhaḍdhi seniman molaè ghi’ kènè’. E bâkto asakola, kalowargana ngadhebbi kasossa'an kauangan, sè marloaghi ka'angghuy abhânto orèng towana nyarè pèssè. ramana alako dhâddhi agen koran, bân èbhu nolongè ajhuwâl. Ka'angguy nambai pangasèlan, Aḍinḍa jhughân ajhuwâl maènan ban kembhâng è acara wisuḍa kampus. E bakto jâriya, aba’na segghut ngadhebbhi ca-kanca ḍâri reng-oreng sè baḍâ è sakalènglèngnga. Ḍinḍa ngako jhâ' panèka sè aghâbây pangaterrona ka'angghuy maso' ka inḍustri hiburân.[1]

## Sombher
Adinia Wirasti

**Aḍinia Wirasti Wijayanto** (lahèr è tangghâl 19 Jânuwari 1987) panèka sala sèttong aktris bân moḍel asal Inḍonesia. Aḍinia panèka ale'na aktris bân panyanyi Inḍonesia Sara Wijayanto.

Aḍinia panèka aktris palèng ngoḍâ è ḍâlem jhâjhârbâ'ân filem Inḍonesia sè mennang piala Citra kalabân *Aktris Penḍukung Terbaik* è omorra 18 taon è taon 2005 neng è filem *Tentang* *Ḍia*.

## Kaoḍi'ân Awwâl
Aḍinia Wirasti katoronan Jhâbâ. E bâkto ghi' kènè', èkennalaghi ḍâ' kabhudhâjâ'an Jhâbâ, akadhi bâjâng (wayang), sareng embana.

## kalakoan
Aḍinia molaè alako dhâddhi moḍel ghâbây majalah rèmaja. Ḍebut aktingnga è taon 2002 *Aḍa Apa ḍengan Cinta* dhâddhi Karmen.

Aḍinia mennang piala Citra untuk Aktris Penḍukung Terbaik è Festival Film Inḍonesia 2005 polana peranna è *Tentang Dia*. è filem, Aḍinia aperan Ruḍy. Aḍinia jhughân narèma Pangarghâ'ân è Festival Film Banḍung ghâbây filem sè paḍâ.

È taon 2006, Aḍinia abhuktèaghi polè ka'ahlian aktingnga è filem *Ḍunia Mereka* bân *Ruang*. E bulân Maret 2007, Aḍinia abâli è film *3 Hari untuk Selamanya* sè èsutraḍarai bân Riri Riza.

È taon 2013, Aḍinia mennang polè Piala Citra dhâddhi Aktris Otama Terbaik è Festival Film Inḍonesia 2013 polana peranna è *Laura & Marsha*.

## Sombher
Adzana Bing Slamet

**Ratna Kharisma Aḍzana** (lahèr è tangghâl 16 Pèbruari 1993), lebbi èkennal kalabân **Aḍzana Bing Slamet**, panèka sala sèttong aktris Inḍonesia katoronan Arab bân Betawi. Aḍzana èkennal polana peranna è serial televisi "*Putih Abu-Abu*."

## Kaoḍi'ân pribaḍi
**Aḍzana** akabin sareng Rizky Alatas è taon 2018 bân anḍi' ana' ḍuwâ'.

## Filmografi

### Film

### Televisi

#### Film televisi

* *77 Pusaka: Liontin Mata Kucing (2014) aperan dhâddhi Ḍyah*
* *Aku Malu Ibuku Pembantu (2015) aperan dhâddhi Alika*
* *Aku Cemburu Kau Goḍa Kakakku*
* *Azab Bubur Sampah (2015)*
* *Mencari Joḍoh Yang Lari (2015) aperan dhâddhi Saripeh*
* *Unḍian Berbonus Joḍoh (2015) aperan dhâddhi Kemala*
* *Taksi Cinta Sang Biḍadari (2015)*
* *Ketika Cinta Jatuh Cinta (2016) aperan dhâddhi Cinta*
* *Argo Cinta Anak Jalanan (2016) aperan dhâddhi Keisha*
* *Kesembur Cinta Tukang Leḍeng Cantik (2016) aperan dhâddhi Yuni*
* *Pembalap Cantik Kepincut Pengangon Sapi (2016) aperan dhâddhi Gaḍis*
* *Kujahit Cinta Si OB Ganteng (2016) aperan dhâddhi Meloḍi*
* *Cowok Ganteng Penjaga Kanḍang Ayam (2016) aperan dhâddhi Kanaya*

## Sombher
Pakès (ghângan)

**Pakès** (bhâsa Indonèsia: Pakis otabâ Supa paku) panèka ḍâun pakès ngoḍâ sè konco'on aghulung bân omomma èpanèn bân èghuna'aghi mènangka ghângan. Manabi ètorot, ghângan pakès bhâkal abukka' dhibi' ghulunganna dhâddhi ḍâun anyar. Ghângan pakès sè èpanèn è awwâl mosèm sabellumma ḍâunna abukka' bân nyapa' tèngghi sè palèng tèngghi, bhâkal èkettok cokop semma' kalabân tana.

## Sombher bân Pamanènan
Ghângan pakès tasaḍiyâ mosèman, bisa èdhâ'âr bân èpanèn saccara *komersial* è mosèm semmi. Nalèkana mettèk ghângan pakès, èsarannaghi ka'angghuy coma ngala' sapartello bâgiyân poco'on bhân tamennan ka'angghuy panèn sè ros-terrosan. Sabbhân tamennan ngasèllaghi pan-bârâmpan poco' sè aobâ dhâddhi ḍâun anyar.

## Ka'angghuy Èmessa'è
Ghângan pakès ampon dhâddhi bâgiyân ḍâri cara ngakan sè tradisional è sabâgiyân bânnya' naghârâ Prancis Ḍâjâ sajjhâk awwâl abad partengnga'an, è sa-Asia, jhughân è kalangan panḍuḍu' asli Amèrika sabad-abad. Pakès jhughân aropa'aghi bâgiyân ḍâri dhâ'ârân è Tèmor jhâu Rusia sè ka'ḍimma pakès segghut èpettèk è bun-rombun è mosèm gugur, èpa'awèt kalabân bujâ sa'abiddhâ mosèm cellep, bân èdhâ'âr è mosèm semmi.

### Messa'an Asia
È Inḍonèsia, ghângan pakès èmessa'è kalabân kowa patè sè èpalappaè kalabân cabbhi, laos, serrè, ḍâun konyi', bân pon-rempon laènna. Messa'an panèka èsebbhut gulè pakès otabâ gulai paku, bân asalla ḍâri etnis Minangkabau è Inḍonèsia.

È Pilipina, ḍâun ngoḍâ *Diplazium esculentum* otabâ *pakô* panèka dhâ'âran nyaman sè segghut èghâbây dhâddhi salad kalabân tomat, èrèsan tellor accèn bân caos vinaigrette saderhana.

È Jeppang, ghângan pakès panèka dhâ'ârân sè arghâ. È Jeppang jhughân manabi mangghâng ghângan pakès kalonta jhâ' bisa *manetral* racon sè bâḍâ ḍâlem ghânganna.

## Sombher
Adzana Ashel

**Aḍzana Shaliha Alifyaa** (lahèr è tangghâl 8 Jânuwari 2005), èkennal kalabân Aḍzana Ashel, panèka aktris, *panyanyi, penari*, bân mantan atlet kabhângsa'ân Inḍonesia. Aḍzana panèka mantan angghuta generasi sanga' ḍâri grup iḍola JKT48. Ashel èkennal polana ḍebut aktingnga è filem 2024 Ḍilan 1983: *Wo Ai Ni* è taon 2024.

## Kaoḍi'ân Awwâl
Ashel panèka ana' kaḍuwâ' ḍâri empa' tarètan. Ramana Ashel panèka manajer grup musik Slank ḍâri taon 1992 kantos 1997. Orèng towa Ashel ḍâri Palembang.

È bâkto SD, Ashel ngala' palajhâran senam sareng Azizi Asadel, jhughân mantan angghuta generasi kapetto' JKT48. Ashel lulus ḍâri MTS Pembangunan UIN Jakarta, Banten, è taon 2020, bân nerrossaghi penḍiḍighân lèbât *homeschooling*.

## Alako
Ashel molaè alako dhâddhi *cheerleaḍer* è taon 2016. Ashel noro' klub *gimnastik Tweenkle* *Stars* èbâbâna naongan *Rockstar Acaḍemy*. Kalabân *Tweenkle Stars*, Ashel mennang juara ka sèttong è kejuara'an sorak nasional 2016, Piala FCSI, neng è kategori sorak SD, sè èpabâḍâ bân Feḍerasi Cheerleaḍing sa inḍonesia.

*Tweenkle Stars* perna èonjhâng ka pan-bârâmpan program televisi nasional sa'amponna mennang Piala FCSI, akadhi "*Little VIP*" *Metro TV*, "*Sapa Inḍonesia*" *Kompas TV*, bân wawancara bân Sarah Sechan è NET.

Ashel amain dhâddhi base buḍi ḍâlem tim *weenkle Stars*.

## Dhâddhi angghuta JKT48
Ashel ta' bisa nerrossaghi cita-citana dhâddhi atlet polana kasehatanna sè toron. Bherkat sokongan ḍâri orèng-orèng è sekitarra, Ashel motosaghi ka'angghuy nyoba' dhâddhi iḍola saellana nonton *Proḍuce 48*.[13]

## Sombher
Afifah Ifah'nda

**Afifah Ifah'nḍa** (lahèr è tangghâl 23 April 2001) panèka sala sèttong aktris bân *panyanyi* Inḍonesia. Afifah èkennal polana peranna è serial *Nacita*.

## Kaoḍi'ân Awwâl
Afifah lahèr kalabân nyama Afifah Ifah'nḍa è tangghâl 23 April 2001, è Pangkalpinang, Bangka Belitung Islanḍs, Inḍonesia. Arèya pottrana Kaliek Sanhad bân Ayati. Afifah ollè ijazah sarjana Manajemen ḍâri Institut Komunikasi bân Bisnis LSPR, namong samangkèn ta' aktif.

## Kalakoan
E taon 2010, Afifah molaè alako kalabân noro' acara pancarèan bakat *Aksi Anak Bangsa*  sè èsiarragi è RCTI. Afifah abâkkèllè wilayah Pangkalpinang bân maso' ka 10 sè palèng bhâgus. Saterrossa, è taon 2015, Afifah anḍi' kasempadhân ka'angghuy anyanye ḍuwâ' lagu tema neng è  filem *7 Hari Menembus Waktu*, sè ajuḍul *Menembus Waktu* bân *Ḍua Hati Mencari Cinta*. Afifah aghâbây ḍebut akting è serial televisi Nacita, sè èsiaraghi è MNCTV. È taon 2020, Afifah anḍi' kasempadhân ka'angghuy amaèn è filem layar lèbar sè lughâllu sè ajuḍul Rasuk 2, sè amaèn tokoh Ḍaya.

## Filmografi

### Film

### Televisi

## Ḍiskografi

## Sombher
Agatha Pricilla

**Elizabeth Agatha Pricilla Soekamto** (lahèr è tangghâl 30 Sèptèmber 1997) panèka sala sèttong aktris bân penyanyi Inḍonesia katoronan Tionghoa.

## Kaoḍi'ân Awwâl
Pricilla panèka pottrana Aḍriana Elisabeth bân Tonny Soekamto. Pricilla anḍi' kakak binè', Alexanḍra Ancilla.

## kalakoan
È taon 2006, Pricilla molaè alako kalabân ngala' pangajhârân vokal è Purwa Caraka Music Stuḍio. Pricilla noro' Paḍuan Sowara *Stuḍio Musik Purwa Caraka* ḍu taon saterrossa.

## Penḍiḍighân

* SMP Permata Bunḍa
* SMA Panguḍi Luhur II Servasius
* Universitas Prasetiya Mulya, ghellâr S-1 Manajemen (lulus)

## Filmografi

### Film

### Film pendek

### Serial televisi

### Serial web

### FTV

* *Pacarku SuperStar (2013)*
* *Inḍahnya Cinta Pertama (2013)*
* *Pacarku Ganteng Tukang Bubur Keliling (2016) Aperan dhâddhi Sofie*
* *Anak Jalanan Tukang Sayur Asem (2016) Aperan dhâddhi Fira*
* *Pacarku Sang Juara No. 27 (2017)*
* *When Tahu Meet Tauco (2017)*
* *Biḍaḍari Ketinggalan Selenḍang (2017)*

## Sombher
Agatha Valerie

**Agatha Valerie Mamahit** (lahèr è tangghâl 12 Maret 1999) panèka sala sèttong aktris bân moḍel asal Inḍonesia.

## Kaoḍi'ân awwâl
Agatha lahèr è tangghâl 12 Maret 1999, è Manado, Inḍonesia. Ramana orèng Amerika, èbhuna orèng Manaḍo. Agatha aghâdhui ghellâr sarjana è biḍang komunikasi è Institut Komunikasi bân Bisnis LSPR .

## Filmografi

### Film

### Televisi

## Sombher
Alda Risma

**Alda Risma Elfariani** ( 23 Nopèmber 1982 – Ḍèsèmber 2006 ) panèka sala sèttong panyanyè bân aktor asal Inḍonèsia.

## Kaoḍi'ân Awwâl
Alda rèmbi' kalabân nyama Alda Risma Elfariani è tangghâl 23 Nopèmber 1982, è Bogor, Jhâbâ Bârâ'. Alda panèka ana' nomer tello' dâri bâllu' ana' sè èlahèrraghi dâri Halimah bân Amir Farid Rizal.

## Carèta Lalako

### Karèr mosik
È taon 1991, è bâkto Alda ghi’ SD, ghuruna ngokom Alda kalabân anyanyè laghuna Diah Iskandar “Sorat Onjhângan”, saterrossa Alda pas noro’ Porsèni (Lomba asennam bân Seni) è Jhâbâ Bârâ' bân kalowar kalabân dhâddhi juara. È bâkto pertama kalèna maso' SMA, popularitas Alda ètambâi bherkat agabunga sareng boy band ènggris Code Red lèbât laghu "We Can Make It" sè èserrat ḍâlem album Scarlet è omorr 14 taon. Alda èpèlè ka'angghuy anyanyè laghu tèma ghâbây sinetron Asmara, namong Chossy Pratama pasra bân ahèrra mèlè Pranadi ka'angghuy anyanyè sinètron è tipi. È bulân Juni 1998, teppa' è bâkto krisis monèter, Alda molaè karèr solo bân dhâddhi populèr è bâkto makalowar single partamana sè ajuḍul "Sèngko' Ta' Bisa" è omorr 15 taon. Single hit panèka aberri' tangghâbhân positip è Inḍonèsia bân Malaysia bân èbhâkta ka Indonesian Music Awards 1998 for Best Fema Sole Sop Solest Single. È taon 2001, sa'amponna Alda makalowar album pertamana è bâkto ghi' ngodâ bân amaèn è pilem Kasoccèyan Prasasti, Alda makalowar album solo kaḍuwâ'ân bân album dhibâsa pertamana, Sèngko' Mèlè sè Kemma, namong ennas bâkto èpasaraghi polana ta' narèma tangghâbhân positip.

## Panḍiḍighân

* SD Kotabatu 4, Bogor
* PGRI 1 SMA, Bogor

## Masala
Alda perna èpabhâkalè sareng produser Blackboard, Iwan Sastrawijaya, namong sa'arè ḍâri akabin, argumèn kènè' sè mabâli parcinta'ânna. Saellana jârèya, nyamana ta' èkèḍing polè, kantos kalowar polè è mèḍia massa è bâkto Alda ngalami kacalaka'an lalu lèntas Tangghâl 19 Juni 2006.

## Kapatèyan
Tangghâl 12 Ḍèsèmber 2006, ètemmoè matè è kamar 432, Hotèl Grand Menteng. Sakabbhina bhâdhâna ètotopè tanḍhâ sontèkan. Arèya bânni pertama kalèna overdosis, tapè Alda jhughân ngalami hal sè paḍâ è bulân Oktober 2005. Èmang-mangè jhâ' Alda matè polana overdosis, ahlè forensik RSCM Zulhasmar Samsu ajhârbhâ'aghi jhâ' Alda matè polana karacoknan psikotropik. È ḍâlem bhâdhânna ètemmoè ra-kèra 20 kantos 25 tanḍhâ sontèkan, sè aghândhu' benzodiazepin, propofol, pethidine, morfin, bân pèl analgesik.

## Sombher
Aghniny Haque

**Aghniny Haque** (lahèr è tangghâl 8 Maret 1997) panèka sala sèttong aktris, moḍel, bân mantan atlet taekwonḍo ḍâri Inḍonesia.

## Kalakoan
Aghniny panèka angghuta tim nasional taekwondo Inḍonesia è taon 2011. Namong, Aghniny èdegradasi ḍâri palatèyan nasional è taon 2016 polana loka è to'ot. Mèlana ḍâri jâriya Aghniny motossaghi abâliyâ ka Semarang. E ka'ḍissa', aba'na narèma tabârân ka'angguy noro' seleksi pemeran filem Wiro Sableng: Penḍekar Kapak Maut Naga Geni 212. Aba'na èpèlè ka'angguy peran Rara Murni, ban alako aktingnga èmolaè.

È bâkto lako dhâddhi atlet, Aghniny ampon mennang pan-bârâmpan pangarghâ'ân, è antarana meḍali perunggu è Olimpiade Asia Tenggara 2013 è Myanmar, meḍali pèrak è Kejuara'an Taekwondo Asia 2014 è Tashkent, Uzbekistan, meḍali emmas è Hong Kong Open bân meḍali emmas Thailand kategori ngoḍâ, bân meḍali Islam 3 Permainan Soliḍaritas è Palembang.

## Penḍiḍighân

* SMA Negeri 9 Semarang
* Universitas Semarang, S-1 èlmo Komunikasi (nyorot)
* LIA Fakultas Bhâsa Asing, S-1 Bhâsa Inggris (ambu)

## Filmografi

### Film

## Sombher
Annisa Pagih

**Annisa Pagih** ( rèmbi' 6 Maret 1988) panèka model, aktris, bân pangator berita ḍâri Inḍonèsia . Annisa la bâḍâ è pan-bârâmpan pilem, è antarana Mangkat! (2017) bân Love For Sale (2018). Annisa jhughân èkennal mènangka pamator berita è tipi NET ḍâri taon 2013 kantos 2015 bân CNN Inḍonèsia ḍâri taon 2016 kantos 2020.

## Carèta Oḍi'
Annisa panèka pottra nomer ḍuwâ’ ḍâri ḍuwâ’ pottra Herdadi Pagih sareng Nancy Ariani. Ramana panèka arsitèk. Annisa ajhâr è Univèrsitas Katolik Parahyangan, jurusân Obhungan Internasional, bân ollè gelar Sarjana Èlmo Politik. È bâkto è Parghuruwân Tèngghi, Annisa aktip è bânnya' kagiadhân bân ècapa'aghi bânnya' prèstasi, è antarana èpèlè mènangka ḍèlègâsi ghâbây Harvard National Moḍèl United Nations è Boston, Amèrika Serikat, è ḍâlem ḍuwâ' taon saterrossa. HNMUN panèka konfèrènsi simulasi sè palèng kona, palèng bhâghus, bân palèng takennal ḍâri majlis parsarèkadhân Bhângsa-bhângsa è dhunnya, sè èbâgi ḍâ' 3.000 siswa ḍâri sabbhân dhunnya. Annisa ngabâkkèlè Komite Hosos Politik bân ḍèkolonisasi è taon 2009 bân è taon 2010, Annisa èkèrèm polè ka'angghuy ngabâkkèlè Konfèrènsi Dhunnya tentang Bâbinè'an. Annisa jhughân alako mènangka Bâkkèl Presiḍèn mahasiswa è Institut Presiḍèn Mahasiswa bân narèma beasiswa kapamèmpènan. 

## Parjhâlânan Lalako
Annisa molaè karèr mènangka moḍèl lèbât lomba karaḍḍhinan Marina è taon 2003. Saterrossa è taon 2004, Annisa dhâddhi finalis ghâbây Bâbinè' Sampol 2004 . è taon 2008, Ann mennang juara kaḍuwâ' è Gogirl! ngabâs taon 2008 bân molaè nerrossaghi karèr è bidang seni. Saellana kalowar ḍâri Parghuruwân Tèngghi è taon 2010, Ann alako è Posat Kabhudhâjâ'an Amèrika Serikat, sè aropa'aghi bâgiyân ḍâri program Kaḍuta'an Rajâ Amèrika Serikat, sambi terros èbâgi bâkto è bidang seni mènangka moḍèl majala bân bintang iklan. È taon 2012, èsebbhut sala sèttong dâri 20 orèng sè èsebbhut best dressed sareng majalah Herworld Inḍonèsia bân è taon sè paḍâ molaè ajhâlânaghi dhunnya èkting. Ann jhughân noro' lomba Pottrè Inḍonèsia Jhâbâ Bârâ' è taon 2012.

## Karèr Èkting
È taon 2012, Ann maso' ka dhunnya layar lèbâr, dhâddhi sala sèttong aktor è pilem omnibus Sinèma Pornama Amaèn perran Kartika è pilem The Kiosk, pilem sè bâḍâ caca bhâsa Ènggris. Saterrossa, Ann amaèn è pilem layar lèbâr Isyarat sè èsutraḍaraè sareng Reza Rahardian, Donny Alamsyah, Adhyatmika, Asmirandah bân Monty Tiwa . Ann aperran mènangka Liv è pilem Flora bân aperran è bâbâna Abimana Aryasatya bân Taskya Namya.

## Sombher
Clairine Clay

**Clairine Christabel Oey** ( rèmbi' 16 Agustus 1995), lebbi èkennal mènangka Clairine Clay, panèka aktris, panyanyè, sèlèbritis internèt, bân sastrawan ḍâri Inḍonèsia.

## Parjhâlânan Lalako
Kapotosanna ka'angghuy nerrossaghi karèr è biḍâng èkting èsokonh bânnya' sareng orèng towana, sè jhughân alako è inḍustri Èn-maènan. È taon 2014, Clairine panèka kontèstan è mosèm ka-8 Indonesian Idol . Clairine bisa maso' ka tahap katello', tapè ta' bisa maso' ka tahap kalèma'.  Clairine bân kancana, Joshua Suherman, abhânto kalompo' ḍuo sè èsebbhut Regunada. Clairine makalowar single dâ'-aḍâ'ân, sè ajuḍul " Laghu Nomer Sèttong," è tangghâl 31 Jânuwâri 2020.

## Carèta Oḍi'
Clairine panèka ana' katello' ḍâri tello' tan-tarètana. Clairine ajhâlânè kaoḍi'ân è Kelapa Gading, Jâkarta Ḍâjâ . clairine anḍi' katoronan Papoa, Padang, bân Cèna ḍâri ramana. Embu'un, Novita Sari, panèka mantan panyanyè è taon 1990-an. alè'èn Clairine, Giovanni Vergio, panèka finalis è mosèm ka-sapolo MasterChef Inḍonèsia bân lakèna panegghu' gelar Miss Inḍonèsia 2016, Natasha Mannuela . È taon 2016, Clairine èkoca' anḍi' gângguwân ota' sè aghâbây Clairine robbhu è bâkto èbâbâ tekkanan bân strès. Clairine resmi akabin sareng aktor bân panyanyè Joshua Suherman è tangghâl 22 Ḍèsèmber 2021.

## Pangajhârân

* SD Kristen 6 Penabur Jâkarta 
* SMP Christian 4 Penabur Jâkarta 
* SMA Kristen Penabur 5, Jâkarta
* Univèrsitas Pelita Harapan, Sarjana ḍisèn Komunikasi Visual. Clairine èpaksa kalowar ḍâri Univèrsitas è semèster lèma' polana gângguwân otak' sè èyalamè.

## Pilem

* 2018: Bâgiyân Bicin Vs Kevin, mènangka Chelsea 
* 2019: Yowis Ben 2, mènangka Alisa
* 2020: Na'-kana' Garuḍa, mènangka Olga
* 2021: Yowis Ben 3 bân Yowes Ben Finale, mènangka Alisa
* 2023: Ghânjhil Ghânep, mènangka Jessica

## Sombher
Butet Kartaredjasa

**Bambang Ekoloyo Butet Kartaredjasa** (rèmbi' 21 Nopèmber 1961) panèka aktor, pamator acara, bân panolès Inḍonèsia. Salèrana panèka tarètanna Djaduk Ferianto sareng pottrana Bagong Kussudiardjo .

## Parjhâlânan Lako

### Teater
Butet ampon noro' Tèater Kita-Kita (1977), Tèater SSRI (1978-1981), Sangghâr Perrèng (1978-1981), Tèater ḍinasti (1982-1985), Tèater Gandrik (1985-samangkèn), Komunitas Pak Kanjeng (1993-1994), Tèater Ara' Kowat (1999), È Komunitas (1995-satèya).  Salaèn jârèya, Butet panèka aktor sè biasana amaèn monolog . Kalakoânna sè palèng kalonta èngghi panèka nyoro sowarana mantan Presiḍèn RI, Soeharto, è bâng-sèbâng panampèlan. 

## Amaèn è Tipi
Butet toman amaèn toko SBY (Si Butet Jogja) è Rèpublik Mèmpè è Metro Tipi bân ngallè ka Tipi One sè aropa'aghi parbhâsanna Presiḍèn RI, SBY . Salaèn jârèya, Butet  jhughân amaèn è pan-bârâmpan pilem akadhi Maskot bân Banyu Bhiru . Salaèn jârèya, Butet jhughân tampèl è pan-bârâmpan iklan tipi, bân sinètron. molaè taon 2010, èbhârengngè aktor Slamet Rahardjo bân palawa' Cak Lontong, Butet ampon amaèn è program mingguwân Sentilan-Sentilun è Metro Tipi.

## Karèr laènna
È taon 1996, Butet maḍdhek Galang Communication, lembaga iklan bân Stuḍio grafis, sè saterrossa ètoro'è sareng maḍdhek Yayasan Galang sè tamaso' ḍâlem layanan kampanye publik ghâbây masala kasèhadhân rèproḍuksi ḍâri perspèktif gènder. Sacara règuler, sabbhân malem Sabto, Butet tampèl kalabân Slamet Rahardjo è program lawa' Rèpublik Sentilan Sentilun (sè èkennal sabellunna mènangka Sentilan Sentilun ) è Metro Tipi . Program panèka èkaollè ḍâri monolog Butet kalabân judul sè paḍâ, èbâḍâ'aghi ḍâri naska sè ètolès sareng Agus Noor . È taon 2011, èbhârengngè Agus Noor bân Djaduk Ferianto, Butet amolaè program INḌONÈSIA KITA, acara patonjhughân seni ka'angghuy mabâli prosès iḍèntitas Inḍonèsia lèbât seni bân bhudhâjâ. Samangkèn, Butet ècatet mènangka Katowa Yayasan Bagong Kussudiardja.

## Tampèlan Tipi

* Patonjhughân Monolog
* Racon bhâko (1986)
* Fainting Tongue (1997)
* Jila (Ghi') Robbhu (1998)
* Malèng (1998)
* Rato Alas Dhâddhi Dhukon (1999)
* Sètan Anggâ' (1999)
* Ghuru Ngoso'an (2000)
* Mayyit sè èhormat (2003)
* The Death of Toekang Kritik (2006) 
* Sarimin (2007)
* Prèsiḍèn Lawa' (2008)
* Kocèng (2010)

## Sombher
Agla Artalidia

**Agla Artaliḍia** (lahèr è tangghâl 18 Agustus 1986) panèka sala sèttong aktris,parèntèng lampa televisi, bân moḍel kabhângsa'an Inḍonesia. Agla ollè juara tello’ lomba ḍâlem *Gaḍis Sampul* taon 2003.

## Kalakoan
Agla juara tello’ lomba *Gaḍis Sampul* taon 2003.

Agla sabellunna alako dhâddhi pramugari neng è *Singapore Airlines*.

Agla molaè usaha moḍel sè èbherri' nyama *Kalalula the Label* è awâl taon 2015.

## Penḍiḍighân
Agla asakola SMA Negeri 2 Banḍar Lampung. Saterrossa akuliah, jurusân Sastra Inggris è Fakultas èlmo Bhudhâjâ, Universitas Inḍonesia, bân lulus ḍâri ka'ḍissa'.

## Filmografi

### Film

### Film panḍâ'

### Serial televisi

### Serial web

### Film televisi

* *Cinta Bukan Reality Show (2010)*

### Acara televisi

* *iLook (NET.)*
* *Ini Talkshow (NET.)*
* *Opera Van Java (Trans7)*
* *The Comment (NET.)*
* *Waktu Inḍonesia Bercanḍa (NET.)*
* *Peristawa (NET.)*
* *Tonight Show (NET.)*
* *Masak Asik (NET.)*
* *Anugerah Lembaga Sensor Film 2023 (Inḍosiar)*

## Sombher